ไฟแนนซ์ทูเดย์
...วันนี้เรียกว่าเป็นรถไฟขบวนสุดท้ายแล้ว สำหรับใครที่อยากลดหย่อนภาษีด้วยกองทุน LTF/RMF หลายแบงก์คนแน่นตรึมเป็นหางว่าวตั้งแต่วันที่ 29 ธ.ค. วันนี้ยิ่งไม่ต้องพูดถึง ใครจะเก็บตกส่งท้ายปีกรุณาเผื่อเวลาให้มาก ซื้อก่อนเที่ยงเป็นดีที่สุด เพราะช่วงบ่ายคล้อยอาจส่งคำสั่งซื้อไม่ทัน เดี๋ยวจะอดลดหย่อนอย่างที่ตั้งใจไว้
29 ต.ค. 2565

...วันนี้เรียกว่าเป็นรถไฟขบวนสุดท้ายแล้ว สำหรับใครที่อยากลดหย่อนภาษีด้วยกองทุน LTF/RMF หลายแบงก์คนแน่นตรึมเป็นหางว่าวตั้งแต่วันที่ 29 ธ.ค. วันนี้ยิ่งไม่ต้องพูดถึง ใครจะเก็บตกส่งท้ายปีกรุณาเผื่อเวลาให้มาก ซื้อก่อนเที่ยงเป็นดีที่สุด เพราะช่วงบ่ายคล้อยอาจส่งคำสั่งซื้อไม่ทัน เดี๋ยวจะอดลดหย่อนอย่างที่ตั้งใจไว้
...สมหมาย ภาษี รมว.คลัง ทิ้งท้ายเศรษฐกิจปีเก่า ลุยประกาศกฎกระทรวงเดินเครื่องนาโนไฟแนนซ์ เรื่อง กิจการที่ต้องขออนุญาต ตามข้อ 5 แห่งประกาศคณะปฏิวัติ ฉบับที่ 58 เรื่อง สินเชื่อรายย่อยเพื่อประกอบอาชีพ โดยให้ธนาคารแห่งประเทศไทย (ธปท.) ไปกำหนดหลักเกณฑ์การจัดตั้งและการกำกับดูแล ซึ่งจะใช้เวลาดำเนินการราว 15 วัน และจะสามารถเปิดให้เอกชนเข้ามายื่นขอใบอนุญาตเพื่อดำเนินธุรกิจจัดตั้งนาโนไฟแนนซ์ได้ ภายในต้นเดือน ก.พ. 2558
หลักเกณฑ์เบี้องต้นนั้น เอกชนที่สนใจจะต้องเป็นบริษัทที่มีทุนจดทะเบียนชำระแล้วไม่ต่ำกว่า 50 ล้านบาท และจะให้ปล่อยกู้รายย่อยไม่เกินรายละ 1 แสนบาท อัตราดอกเบี้ยไม่เกิน 3% ต่อเดือน หรือไม่เกิน 36% ต่อปี ซึ่งเป็นการปล่อยกู้โดยไม่จำเป็นต้องมีหลักทรัพย์ค้ำประกัน งานนี้ได้เห็นเป็นรูปเป็นร่างจริงแน่ในปีหน้า เพราะแว่วว่ามีเอกชนสนใจหลายรายอยู่
...ส่งท้ายปีเก่าแบบนี้หลายคนหยุดยาวไปพักผ่อนกับครอบครัวแล้ว โดยเฉพาะนายแบงก์หลายคนที่อาจโลกกลมไปเจอกันที่หัวหินโดยมิได้นัดหมาย แต่ไม่ใช่กับ พี่มด ปกรณ์ พรรธนะแพทย์ รองกรรมการผู้จัดการอาวุโสแห่งเคแบงก์ ที่ยังจัดหนักลุยสร้าง Brand Awareness ต่อเนื่อง ล่าสุดเพิ่งขนทีมไปแจกรางวัลเองในรายการทีวี ร้องสู้ไฟ อีกหนึ่งรายการต่างประเทศที่มีการซื้อลิขสิทธิ์มาทำในไทยรับยุคทีวีดิจิทัล